
"...s nem vész magja a nemes gabonának..."  

Hagyományos értékekre alapuló tudás-és közösségfejlesztés az Élő Forrásból


Szakmai beszámoló

Népdaléneklési Verseny
Helyszín: Csögle, Művelődési Ház
Időpont: 2018.03.07-2018.03.08.
Időtartam: 2 nap
A verseny célcsoportja: 28fő, a Csöglei Általános Iskola tanulói

A verseny célja: A közösségé szerveződést segítő szokások, hagyományok, alapvető erkölcsi normák kialakítása és továbbfejlesztése,  a személyiség erkölcsi arculatának értelmi és érzelmi úton történő alakítása

Fejlesztési feladatok:

Egészségnevelés:

A tanítási órákon kívüli kiemelt jelentőséget tulajdonít a testedzésnek és a szabadidő hasznos eltöltésének.

Környezeti nevelés:

Hagyományok őrzése

A helyi értékek és problémák megismertetése

Esztétikai-művészeti tudatosság és kifejezőképesség:

A tanítási órákon kívüli, alkotásra alkalmas keretek felhasználása a tanulók alkotásvágyának kielégítésére, amás nézőpont megismerésére, a nyitottság, az érdeklődés és az esztétikai érzék fejlesztésére

2018. március 7. szerdán kora délután megrendezésre került népdaléneklési versenyre szép számú versenyző gyűlt össze. A verseny előtt már a gyerekeken lehetett látni az izgulás jeleit, azonban ezt leplezte a szebbnél szebb viseletek.

A szakmai zsűri megérkezése után (Balhási István Igazgató, Tanai Erzsébet a vasi népdalstúdió elnöke, Gaschler Beáta az Élő Forrás AMI Néptáncpedagógusa) rövid időn belül megkezdődött a verseny. Az első napon az előzőekben kiírt kötelező énekekre került sor melyek az alábbiak voltak:

1. osztály - Dunán innen jön egy terhes hajó…

2. osztály – Derék legény a tücsök…

3. osztály – Kicsi róka kicsi nyúl…
4. osztály – Arra alá jaj de vörös az ég alja…

5. osztály – A Becsali csárdában…
6. osztály – Zavaros a Tisza…

7. osztály – Templomkerítésben folyó patakicska…
8. osztály – Édes anyám be jó kend…

A második nap már a szabadon választott énekeken volt a hangsúly, melyeket a gyerekek kedvenc népdalaikból választottak ki és énekeltek el. A gyerekek énekeik között voltak jellemző magyar népdalok, amelyek többször is felcsendültek a nap során.

A második nap az alábbi dalok kerültek elő: A Csitári hegyek alatt…, Minta minta fodorminta…, Nagy gazdag volt az apám..,

A második énekkör lezajlása után már el lehetett mondani, hogy hatalmas és alapos munka állt a gyerekek háta mögött, melyet a felkészítők idejüket nem sajnálva támogattak. Ezért is emelném ki, hogy szóbeli elismerésben részesültek a felkészítők is.

A verseny lezajlása után a zsűri elvonult, hogy átbeszéljék a 2 nap történéseit, tapasztalatait és persze, hogy eredményt tudjanak hirdetni rangsorolták a gyerekeket is a két nap teljesítménye alapján. Ez alatt Milos Dávid és Spiegel-Szabó Viktória tartott a résztvevőknek, mely piciknek és nagyoknak is (mivel a szülők is becsatlakoztak a táncba) rengeteg élményt okozott abban a bő 1 órában. 
A táncház anyaga között megjelent vas megye polgári táncai, lassú csárdása és egyéb játékok mely szintén minden korosztálynak számára kikapcsolódást jelentett. 

A táncház után a gyerekek szomjúságát és éhségét teával, szörppel és friss sajtos pogácsával csillapítottuk.

Az uzsonna után nagy izgalommal várta mindenki a zsűri döntését. Mely a nagyon szoros versenyhelyzet miatt kicsit elhúzódott. 

Az alább olvashatók alapján kerültek a díjak kiosztásra:

1. helyezés: Kövi Veronika

2. helyezés: Nagy Henrietta- Tóth Nóra

3. helyezés: Bognár Boglárka

    Különdíjban részesült: Erdélyi Johanna és Bolla Marcell 

A díj kiosztása után Tanai Erzsébet egy rövid beszéddel készült, melyben megköszönte a felkészítők alapos munkáját, a gyerekek kitartását és szabadidejük rááldozását. „számomra is nagy lelki fröccs volt ez a verseny, hiszen olyan őszinte énekeket hallgattam ezen a 2 nap során, melyből töltekezni tudok és jó darabig.” mondta Tanai Erzsi beszédében. 

A beszéde után egy szakmai értékelés vette a kezdetét, mely hasonlóan jó hangulatba telt el, mint a verseny. A szakmai értékelés során számos építő jellegű kritikát és segítséget adott a zsűri a fejlődésben és javításban, mely megfogadásával a következő versenyen szebb eredményeket érhetnek el a diákok.

Kedvezményezett szervezet:

Élő Forrás Hagyományőrző Egyesület

Cím: 8494 Kiscsősz, Kossuth L. u. 47.
email: cimbi@iplus.hu

www.hidakforum.hu 

www.eloforras.eu

